قطر امیری شیخ تمیم بن حمد آل ثانی و میصر پرزیدنتی عبدالفتاح السیسی آراسیندا تلفون دانیشیغی اولوب.
معلوماتا اساسن، طرفلر ایسراییل-ین هوجوم‌لارینا معروض قالان غزه-ده‌کی سون وضعیتی موذاکیره ائدیبلر.
گؤروشده ایکی اؤلکه آراسیندا علاقه‌لرین اینکیشاف ائتدیریلمه‌سی، بولگه‌سل و اولوسلار آراسی مسئله لر گوندمه گلیب.
آوقوستون 5-ده ایسراییل ایسلامی جیهاد تشکیلاتینا عایید اولدوغونو ادعا ائتدیگی هدف‌لری وورموشدو. ایسراییل جیهاد ایسلامی تشکیلاتینی ایسراییله هوجوم ائتمه‌یه حاضیرلاشدیغینی ایره‌لی سورموشدو.
هوجوم‌لاردان سونرا غزه-دان ایسراییله راکت‌لر آتیلیب. ایسراییل-ین غزه زولاغینا تشکیل ائتدیگی هوجوم‌لار نتیجه سینده 14-و اوشاق، 4-و قادین اولماقلا 44 نفر حیاتینی ایتیریب. ایسراییل طرفینده ایسه ایتکی قئیده آلینماییب.
خاطیرلاداق کی، طرفلر آراسیندا الده اولونان آتشکس آوقوستون 7-ده قوویه مینمیشدی.
